
	1. Проблем/проблеми за решаване: 
Съществува необходимост от преглед на размера на таксите, заплащани при промяна на предназначението на земеделските земи, с оглед тяхната адекватност и съответствие с икономическите условия и административните разходи.
1.1. Кратко опишете проблема/проблемите и причините за неговото/тяхното възникване. По възможност посочете числови стойности.
Тарифата за таксите, които се заплащат при промяна на предназначението на земеделските земи е приета с Постановление № 112 на Министерския съвет от 2002 г. Последното изменение, което е относимо към самото определяне на таксите, които се заплащат, е направено с изменението на тарифата през 2008 г. След посочения период многократно е увеличаван размера на минималната и на средната работна заплата. Има инфлационен растеж. Увеличени са и административните разходи.
Проектът на постановлението е изготвен във връзка с направени през годините законодателни промени. С разпоредбата на чл. 24, ал. 7 – 9 от ЗОЗЗ (Нова, ДВ, бр. 87 от 2010 г., предишна ал. 5, бр. 39 от 2011 г., доп., бр. 86 от 2023 г., в сила от 13.10.2023 г., изм., бр. 16 от 2024 г., в сила от 23.02.2024 г.) се въведе за национален обект или на общински обект от първостепенно значение, които стават публична държавна или общинска собственост да не се постановява решение на комисиите по чл. 17, ал. 1 от ЗОЗЗ за промяна на предназначението на земеделските земи, а от министъра на земеделието и храните или оправомощено от него лице да се издава удостоверение. През 2024 г. (ДВ, бр. 16 от 2024 г., в сила от 23.02.2024 г., доп. – ДВ, бр. 33 от 2024 г., в сила от 12.04.2024 г.) са приети изменения и допълнения в Закона за опазване на земеделските земи (ЗОЗЗ) по отношение на процедурите, свързани с промяна на предназначението на земеделските земи, за изграждане на обекти за производство на енергия от възобновяеми източници. За тези обекти също не се постановява решение на комисиите по чл. 17, ал. 1 от ЗОЗЗ за промяна на предназначението на земеделските земи, а от министъра на земеделието и храните или оправомощено от него лице се издава удостоверение. За издаването на удостоверение се комплектува преписка с документите, необходими за промяна на предназначението на земята, като при установена целесъобразност и законосъобразност се издава удостоверение, като този вид услуга досега не е регламентирана в тарифата.
С оглед опазването на земеделските земи и ограничаване извършването на строителство върху големи площи в проекта са въведени нови коефиценти за площ. Повишаването на коефициента за площ води до увеличаване на държавната такса с 20% (за имоти с площ до 20 дка) и с 21% до 23 % (за имоти с площ над 20 дка, над 50 дка и над 100 дка). Предвидено е повишаване на коефициента за поливност, с което се цели да се ограничи промяната на предназначение на поливна земеделска земя.
През последните три години от комисиите по чл. 17, ал. 1 от ЗОЗЗ са постановени решения за промяна на предназначението на земеделска земя (административна услуга № 1097) и са внесени държавни такси по чл. 30, ал. 1 от ЗОЗЗ както следва: За 2022 г. общо 2 328 броя, за които е внесена държавна такса в размер на 15 996 354 лева; за 2023 г. общо 2 964 броя, за които е внесена такса в размер на 20 584 305 лева; за 2024 г. общо 2915 броя, за които е внесена такса в размер на 20 796 603 лева. През 2025 г. се наблюдава тенденция за нарастване на исканията за промяна на предназначението на земеделска земя във връзка с наличието на инвестиционен интерес от различен характер.
По отношение на обектите на енергетиката, използващи възобновяеми енергийни източници (предимно фотоволтаичните централи), следва да се има предвид, че в по-голяма част от случаите, същите се изграждат върху големи площи земеделски земи, като разпоредбата на чл. 23, ал. 3 от ЗОЗЗ сочи, че фотоволтаичните централи могат да се изграждат/разширяват само върху неполивна земеделска земя от седма до десета категория или некатегоризируеми. В тази връзка, предвид ниските, в действащата тарифа, коефициенти за неполивност – 1,00 и Среден бонитетен бал при най-високата категория на земята – максимум 40 – при седма категория (съгласно Наредба за категоризиране на земеделските земи при промяна на тяхното предназначение), както и коефициентът за площ по чл. 5, ал. 2, т. 2 (по действащата тарифа) - 2,00, за този вид обекти се определя минимален размер такса, за значителна площ земеделска земя, на която се променя предназначението и същата прества да се ползва за нейното основно предназначение – за земеделско ползване. Съобразно чл. 21, ал. 1 от Конституцията на Република България, земята е основно национално богатство, което се ползва от особената закрила на държавата и обществото, а обработваемата земя се използва само за земеделски цели, а ал. 2 прогласява принципа за използването на обработваемата земя само за земеделски цели, като промяна на нейното предназначение се допуска по изключение при доказана нужда и при условия и по ред, определени в ЗОЗЗ. С оглед осъществяване на баланса между икономическия интерес от изграждането на тези обекти и опазването на земеделските земи, в проекта е предвидено да се увеличи размерът на дължимата държавна такса за тези видове обекти (обекти на енергетиката). Същите са разделени на три категории спрямо заеманата площ: до 10 дка; над 10 до 100 дка и над 100 дка, като за всяка категория е въведен съответният коефициент за площ.
По действащата Тарифа за таксите, които се заплащат при промяна на предназначението на земеделската земя за изграждане на обекти на енергетиката, най-ниската такса, която се заплаща за 1 дка е 5,00 лева, а най-високата такса за 1 дка е 84,00 лева. По предложеното изменение най-ниската такса за 1 дка ще бъде 7,50 лева, а най-високата такса за 1 дка – 210,00 лева. За имот с площ от 100 дка (попадащ в група средни обекти) е възможна най-ниска такса в размер на 1000 лева за цялата площ и най-висока такса в размер на 16 800 лева за цялата площ.
1.2. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).
Не е възможно проблемът да се реши в рамките на действащата тарифа и с промяна в организацията на работа.
1.3. Посочете защо действащата нормативна рамка не позволява решаване на проблема/проблемите.
Действащата нормативна рамка не позволява решаването на проблема. С измененията в ЗОЗЗ от 2008 г. до настоящия момент са предвидени услуги, извършвани от административния орган, но същите не са разписани в действащата тарифа. Също така нарасналите многократно средна работна заплата, нарасналата инфлация и увеличените административни разходи през последните години налагат изменение на действащата тарифа. 
1.4. Посочете задължителните действия, произтичащи от нормативни актове от по-висока степен или актове от правото на ЕС.
Не се налагат действия, произтичащи от нормативни актове от по-висока степен или актове от правото на ЕС.
1.5. Посочете дали са извършени последващи оценки на нормативния акт или анализи за изпълнението на политиката и какви са резултатите от тях?
Последващи оценки на нормативния акт и анализ на изпълнението на политиката не са извършвани.

	2. Цели:
Цел 1  Намаляване на предложенията за промяна на предназначението на земеделските земи за неземеделски нужди.
Цел 2 Обективно съотношение между размера на таксите и разходите на административния орган при остойностяване на съответната услуга, съобразно актуалните икономически условия и реално извършените преки и непреки разходи за предоставянето им.
Посочете определените цели за решаване на проблема/проблемите, по възможно най-конкретен и измерим начин, включително индикативен график за тяхното постигане. Целите е необходимо да са насочени към решаването на проблема/проблемите и да съответстват на действащите стратегически документи.

	3. Заинтересовани страни:
1. Министерство на земеделието и храните;
2. Областни дирекции „Земеделие“ (28 бр.);
3. Физически и юридически лица – собственици на земеделски земи или лица с учредено право на строеж.
Не е възможно да бъдат определени и идентифицирани заинтересованите страни по област на дейност и по категория, предвид, че процедура за промяна на предназначението на земеделската земя за неземеделски нужди може да бъде проведена от заинтересованото лице, за което е дадена легална дефиниция в § 1, ал. 1, т. 9 от Допълнителните разпоредби на Закона за опазване на земеделските земи – "Заинтересовано лице" е собственикът на земята, лицето с право да строи в чужд имот и инвеститорът, които са направили искане за утвърждаване на площадка/трасе и/или за промяна на предназначението на земята. От изискващата се процесуална документация не може да се установи дали лицата са строителни компании, инвеститори в недвижими имоти, предприемачи и др. Процедурата за промяна на предназначението на земеделската земя е част от процедурите, свързани със строителството и които се провеждат на основание на изискванията на редица закони – Закона за опазване на околната среда, Закона за биологичното разнообразие, Закона за здравето, Закона за устройство на територията и др. Промяната на предназначението на земеделските земи разрешена по реда на Закона за опазване на земеделските земи и правилника за неговото прилагане е основание за издаване на разрешение за строеж и за започване на самото строителство върху земеделските земи. С прилагането на разпоредбите на ЗОЗЗ и ППЗОЗЗ се цели постигане на добър баланс при опазване на земите за земеделско ползване и нуждите на добре планирания и обоснован инвестиционен растеж. На този етап от процедурата не може да се идентифицира заинтересованото лице може ли да се квалифицира като малко средно предприятие.
Посочете всички потенциални заинтересовани страни/групи заинтересовани страни (в рамките на процеса по извършване на частичната предварителна частична оценка на въздействието и/или при обществените консултации по чл. 26 от Закона за нормативните актове), върху които предложенията ще окажат пряко или косвено въздействие (бизнес в дадена област/всички предприемачи, неправителствени организации, граждани/техни представители, държавни органи/общини и др.).

	4. Варианти на действие. Анализ на въздействията:

	Вариант 1 „Без действие“:
Описание: Вариантът „Без действие“ се характеризира с непредприемането на никакви действия, които пряко да адресират дефинирания проблем. Несъответствието между размера на сега действащите такси и реалните преки и непреки разходи за определяне на този размер ще продължи да съществува. Няма да бъдат въведени новите разпоредби в тарифата, за които се извършва административна дейност, предвид настъпилите през годините изменения в Закона за опазване на земеделските земи.
Положителни (икономически/социални/екологични) въздействия:
Няма да се увеличи административната и финансовата тежест за ползвателите на съответните услуги. Не са идентифицирани други положителни икономически, социални или екологични въздействия вследствие на прилагането на този вариант.
(върху всяка заинтересована страна/група заинтересовани страни)
Отрицателни (икономически/социални/екологични) въздействия:
Несъответствието между размера на сега действащите такси, извършвани от администрацията, свързани с процедурите за промяна на предназначението на земеделските земи за неземеделски нужди и реалните преки и непреки разходи за разглеждането на съответните заявления ще продължи да съществува, като по този начин постъпващите такси няма да покриват разходите по дейности, които са извършени по предоставяните услуги. Разходите по издаването на документите, свързани с процедурите, които се провеждат по реда ЗОЗЗ (за разглеждане на заявления за промяна на предназначение, за издаване на актове за категоризиране, за издаване на препис-извлечения от решения, за изготвяне на справки, ще надвишават приходите от тези такси. Ще се запази символичната стойност на държавните такси, които се заплащат при промяна на предазначението на земеделските земи за неземеделски нужди (непроменяни от 2008 г.). Съществуващите държавни такси за разглеждане, за издаване на актове за категоризиране, за издаване на препис-извлечения от решения, няма да бъдат приведени в съответствие с настъпилите промени в стойността на разходите за материали, услуги и др., въз основа на които е направено изчислението.
(върху всяка заинтересована страна/група заинтересовани страни)
Специфични въздействия:
Не са идентифицирани специфични въздействия при този вариант.
Въздействия върху малките и средните предприятия:
Не са идентифицирани.
Административна тежест: 
При този вариант административната тежест не се променя.
1.1. Опишете качествено (при възможност – и количествено) всички значителни потенциални икономически, социални и екологични въздействия, включително върху всяка заинтересована страна/група заинтересовани страни. Пояснете кои въздействия се очаква да бъдат значителни и кои второстепенни.
1.2. Опишете специфичните въздействия с акцент върху малките и средните предприятия и административната тежест (задължения за информиране, такси, регулаторни режими, административни услуги и др.)
Вариант 2 „Приемане на проект на Постановление на Министерския съвет за изменение и допълнение на Тарифата за таксите, които се заплащат при промяна на предназначението на земеделските земи“
Описание: 
С приемането на проекта ще се актуализира размера на съответните услуги, съобразени с действащото законодателство. Новият размер ще съответства на актуалните икономически условия и разходите на административния орган за предоставяне на тези услуги след остойностяване, в т. ч. необходимите материално-технически разходи и всички административни разходи за изпълнение на задълженията на длъжностните лица с оглед на тяхната квалификация и изразходвано работно време. По този начин съществуващите държавни такси ще бъдат приведени в съответствие с настъпилите промени в стойността на разходите, въз основа на които е направено изчислението по Методиката по чл. 7а от Закона за ограничаване на административното регулиране и административния контрол върху стопанската дейност и са изготвени план-сметки към съответните такси, които се предлага да бъдат завишени.
Проектът предвижда увеличаване на държавните такси за промяна на пердназначението на земеделските земи за неземеделски нужди, които се заплащат на основание чл. 30, ал. 1 от ЗОЗЗ. Размерът на държавната такса се определя по формулата: Т = СББ x Кплощ x Кк x Кпол, където: Т е таксата за промяна на предназначението на 1 дка земеделска земя (лв.); СББ - средният бонитетен бал за съответната категория земеделска земя; Кплощ - коефициентът за площта на земята, необходима за обекта; Кк - коефициентът за категорията на населеното място и Кпол - коефициентът за поливност. С оглед ограничаване на площите земеделски земи, върху които да се изграждат определени обекти, се предвижда увеличаване на коефициентите за площ, като за заета площ до 1 дка коефициентът от 2,00 се увеличава на 2,40; при площ над 1 до 5 дка включително – от 3,00 на 3,60; при площ над 5 до 10 дка включително – от 4,00 на 4,80; при площ над 10 дка до 20 дка включително от 5,00 на 6,00 и се въвеждат нови коефициенти, а именно при площ над 20 до 50 дка включително – коефициентът за площ е 6,05; при площ над 50 до 100 дка включително – 6,10 и при площ над 100 дка – 6,15. С увеличаването на коефициентите за площ дължимата дължавна такса се увеличава с около 20 %. до 23 %.
С цел ограничаване реализирането на обекти върху поливни земеделски земи се увеличава коефициентът за поливност от 1,2 на 1,3. С увеличаването на коефициента за поливност дължимата дължавна такса се увеличава с около 30 %.
Във връзка с изграждането на обекти за енергетиката (предимно фотоволтаични централи) върху големи площи земеделски земи, в проекта е предвидено да се увеличи размерът на дължимата държавна такса за тези видове обекти, с цел ограничаване на заетата площ. Разделени са на три категории: до 10 дка (с коефициент за площ – 3); над 10 до 100 дка (с коефициент за площ 4,00) и над 100 дка (с коефициент за площ 5,00). По сега действащата Тарифа най-ниската такса за 1 дка е 5,00 лева, а най-високата такса за 1 дка е 84,00 лева. По предложението за изменение на Тарифата най-ниската такса за 1 дка е 7,50 лева, а най-високата такса за 1 дка е 210,00 лева. За имот с площ от 100 дка (попадащ в група средни обекти) е възможна най-ниска такса в размер на 1000 лева за цялата площ и най-висока такса в размер на 16 800 лева за цялата площ.
Проектът предвижда да бъдат завишени таксите за разглеждане на искания, подадени по реда на ЗОЗЗ, предвид че по сега действащата тарифа техния размер не покрива разходите за предоставяне на административната услуга. Предлага се таксата за разглеждане да се промени от 50 лева на 199,50 лева за обекти до 50 дка, и от 200 лева на 508,52 лева – за обекти с площ над 50 дка. От направената план сметка за конкретната такса, с цел остойностяването ѝ, разходите за извършване на същата възлизат на 200,39 лева (за площ до 50 дка) към 2024 г., съответно 510,28 лева (за площ над 50 дка) за 2024 г.; за издаването на акт за категоризация таксата от 15 лева е променена на 48,90 лева (по план сметка възлиза на 50,10 лева), за издаване на документ, свързан с пригането на ЗОЗЗ, таксата от 20 лева е променена на 48,90 лева (по план сметка 50,97 лева).
С предложения проект на постановление за изменение и допълнение на тарифата, са увеличени дължимите административни такси за извършването на различните видове услуги, както и дължимите държавни такси по чл. 30, ал. 1 от ЗОЗЗ. Увеличението е свързано и с процента на инфлация от последното изменение на тарифата относно таксите - ДВ., бр. 95 от 4.11.2008 г. до настоящия момент. По данни на Националния статистически институт, индексът на потребителските цени за месец Април 2025 г. спрямо месец Ноември 2008 г. е 164,7%, т.е. инфлацията е 64,7%.
В тази връзка, е направено предложение за увеличение на разходите за текуща издръжка по бюджета на МЗХ/респективно ОД „Земеделие“ (издръжка и други текущи разходи) за извършваните дейности по реда на ЗОЗЗ.
Проектът на Постановление на Министерския съвет за изменение и допълнение на Тарифа за таксите, които се заплащат при промяна на предназначението на земеделските земи не предвижда предоставянето на бърза услуга или на такава по електронен път.
Положителни (икономически/социални/екологични) въздействия:
Опазване на земеделските земи с въведените изменения с ограничителен характер, като се очаква да се намалят предложенията за промяна на предназначението на земеделските земи за неземеделски нужди.
Постъпване на допълнителни финансови средства в държавния бюджет вследствие на увеличените държавни такси, дължими по чл. 30, ал. 1 от ЗОЗЗ с около 20 %; справедливо определяне размера на съответната такса, съобразен с реално време и разходи за извършване на услугата. Изчислено е финансово въздействие върху държавния бюджет на предложения проект на изменение и допълнение на Тарифата за таксите, които се заплащат при промяна на предназначението на земеделските земи, като очаквания размер на приходите, които ще постъпят допълнително в държавния бюджет е в годишен размер на 4 883 000 лв.
(върху всяка заинтересована страна/група заинтересовани страни)
Отрицателни (икономически/социални/екологични) въздействия:
Няма идентифицирани негативни въздействия, свързани с околната среда.
Отрицателни въздействия биха се идентифицирали при пряко заинтересованите лица (собственици на земеделски земи/лица с учредено право на строеж), поради повишаването на някои от събираните такси и създаването на нови такива, което води до повишаване на административната тежест. Целта е да се събират пропорционални такси спрямо действително извършената услуга.
(върху всяка заинтересована страна/група заинтересовани страни)
Специфични въздействия:
Не са идентифицирани специфични въздействия.
Въздействия върху малките и средните предприятия:
Не са идентифицирани. 
Не е възможно да бъдат определени и идентифицирани заинтересованите страни по област на дейност и по категория, включително дали са малки или средни предприятия, предвид, че процедура за промяна на предназначението на земеделската земя за неземеделски нужди може да бъде проведена от заинтересованото лице, за което е дадена легална дефиниция в § 1, ал. 1, т. 9 от Допълнителните разпоредби на Закона за опазване на земеделските земи – "Заинтересовано лице" е собственикът на земята, лицето с право да строи в чужд имот и инвеститорът, които са направили искане за утвърждаване на площадка/трасе и/или за промяна на предназначението на земята.
Административна тежест: 
Пповишаване на държавните такси, които се заплащат при промяна на предназначението на земеделските земи по реда на ЗОЗЗ.
(въздействията върху малките и средните предприятия; административна тежест)
1.1. Опишете качествено (при възможност – и количествено) всички значителни потенциални икономически, социални и екологични въздействия, включително върху всяка заинтересована страна/група заинтересовани страни. Пояснете кои въздействия се очаква да бъдат значителни и кои второстепенни.

1.2. Опишете специфичните въздействия с акцент върху малките и средните предприятия и административната тежест (задължения за информиране, такси, регулаторни режими, административни услуги и др.


	5. Сравняване на вариантите:
Степени на изпълнение по критерии: 1) висока; 2) средна; 3) ниска.
	
	Вариант 1
„Без действие“
	Вариант 2
„Приемане на акта“

	Ефективност
	Цел 1
	Ниска
	Висока

	
	Цел 2
	Ниска
	Висока

	Ефикасност
	Цел 1
	Ниска
	Висока

	
	Цел 2
	Ниска
	Висока

	Съгласуваност
	Цел 1
	Ниска
	Висока

	
	Цел 2
	Ниска
	Висока



Сравнението по критериите – ефективност, ефикасност и съгласуваност на двата предложени варианта показва, че при прилагане на Вариант 2 ще бъдат постигнати заложените цели, поради което Вариант 2 е препоръчителният вариант. 
1.1. Сравнете вариантите чрез сравняване на ключовите им положителни и отрицателни въздействия.
1.2. Посочете степента, в която вариантите ще изпълнят определените цели, съгласно основните критерии за сравняване на вариантите:
ефективност, чрез която се измерва степента, до която вариантите постигат целите на предложението;
ефикасност, която отразява степента, до която целите могат да бъдат постигнати при определено ниво на ресурсите или при най-малко разходи; съгласуваност, която показва степента, до която вариантите съответстват на действащите стратегически документи.

	6. Избор на препоръчителен вариант:
Вариант 2: „Приемане на проект на Постановление на Министерския съвет за изменение и допълнение на Тарифата за таксите, които се заплащат при промяна на предназначението на земеделските земи.“
Посочете препоръчителните варианти за решаване на поставения проблем/проблеми.

	6.1. Промяна в административната тежест за физическите и юридическите лица от прилагането на препоръчителния вариант (включително по отделните проблеми):



Очаква се повишаване на административната тежест за заинтересованите лица (собственици на земеделски земи/лица с учредено право на строеж), потребители на съответните услуги.  Изчислено е финансово въздействие върху държавния бюджет на предложения проект на изменение и допълнение на Тарифата за таксите, които се заплащат при промяна на предназначението на земеделските земи, като очаквания размер на приходите, които ще постъпят допълнително в държавния бюджет е в годишен размер на 4 883 000 лв. 
Размерът на таксите е в съответствие с необходимите материално-технически и административни разходи за извършване на съответната дейност и е определен по Методиката за определяне на разходоориентиран размер на таксите по чл. 7а от Закона за ограничаване на административното регулиране и административния контрол върху стопанската дейност и разходите им. Размерът на таксите включва направените преки и непреки разходи, свързани с предоставянето на съответните дейности и услуги на физически лица. Всички тези преки и непреки разходи са посочени в стойността на услугата, а тези, за които не е възможно е възприет принципа на пропорционално разпределение на направените разходи от административния орган.
1.1. Изборът следва да е съотносим с посочените специфични въздействия на препоръчителния вариант за решаване на всеки проблем.
1.2. Ако се предвижда въвеждането на такса, представете образуването на нейния размер съгласно Методиката по чл. 7а от Закона за ограничаване на административното регулиране и административния контрол върху стопанската дейност.

	6.2. Създават ли се нови/засягат ли се съществуващи регулаторни режими и услуги от прилагането на препоръчителния вариант (включително по отделните проблеми)?


1.1. Изборът следва да е съотносим с посочените специфични въздействия на избрания вариант.
1.2. В случай че се предвижда създаване нов регулаторен режим, посочете неговия вид (за стопанска дейност: лицензионен, регистрационен; за отделна стелка или действие: разрешителен, уведомителен; удостоверителен и по какъв начин това съответства с постигането на целите).
1.3. Мотивирайте създаването на новия регулаторен режим съгласно изискванията на чл. 3, ал. 4  от Закона за ограничаване на административното регулиране и административния контрол върху стопанската дейност.
1.4. Посочете предложените нови регулаторни режими отговарят ли на изискванията на чл. 10 – 12 от Закона за дейностите по предоставяне на услуги.
1.5. Посочете изпълнено ли е изискването на § 2 от Допълнителните разпоредби на Закона за дейностите по предоставяне на услуги.
Проектът не се налага да бъде нотифициран по реда на Директива (ЕС) 2015/1535 на Европейския парламент и на Съвета от 9 септември 2015 година, установяваща процедура за предоставянето на информация в сферата на техническите регламенти и правила относно услугите на информационното общество
1.6. В случай че се изменят регулаторни режими или административни услуги, посочете промяната.

	6.3. Създават ли се нови регистри от прилагането на препоръчителния вариант (включително по отделните проблеми)?


Не се създават нови регистри, както и не се засягат съществуващи такива.
Когато отговорът е „Да“, посочете регистрите, които се създават и по какъв начин те ще бъдат интегрирани в общата регистрова инфраструктура.

	6.4. По какъв начин препоръчителният вариант въздейства върху микро-, малките и средните предприятия (МСП) (включително по отделните проблеми)?


Изборът следва да е съотносим с посочените специфични въздействия на препоръчителния вариант.

	6.5. Потенциални рискове от прилагането на препоръчителния вариант (включително по отделните проблеми):
Няма потенциални рискове.
Посочете възможните рискове от прилагането на препоръчителния вариант, различни от отрицателните въздействия, напр. възникване на съдебни спорове и др.

	7. Консултации:

Посочете основните заинтересовани страни, с които са проведени консултации. Посочете резултатите от консултациите, включително на ниво ЕС: спорни въпроси, многократно поставяни въпроси и др.

Предстоят обществени консултации по чл. 26 от Закона за нормативните актове. 
Проектът на Постановление на Министерския съвет за изменение и допълнение на Тарифата за таксите, които се заплащат при промяна на пердназначението на земеделските земи, приета с Постановление № 112 на Министерския съвет от 2002 г. ще бъде публикуван на Портала за обществени консултации, както и на електронната страница на Министерство на земеделието и храните, със срок за предложения и становищя 30 дни. 
Обобщете най-важните въпроси за обществени консултации. Посочете индикативен график за тяхното провеждане и видовете консултационни процедури.

	8. Приемането на нормативния акт произтича ли от правото на Европейския съюз?


1.1. Посочете изискванията на правото на Европейския съюз, включително информацията по т. 6.2 и 6.3, дали е извършена оценка на въздействието на ниво Европейски съюз, и я приложете (или посочете връзка към източник).
1.2. Изборът трябва да съответства на посоченото в раздел 1, съгласно неговата т. 1.5. 

	9. Изисква ли се извършване на цялостна предварителна оценка на въздействието поради очаквани значителни последици?


(преценка съгласно чл. 20, ал. 3, т. 2 от Закона за нормативните актове)

	10. Приложения:
План сметки.
Приложете необходимата допълнителна информация и документи.

	11. Информационни източници:
1. Закон за опазване на земеделските земи:  https://lex.bg/laws/ldoc/2133870081;
2. Правилник за прилагане на Закона за опазване на земеделските земи:  https://lex.bg/laws/ldoc/-14924799;
3. Тарифа за таксите, които се заплащат при промяна на предназначението им:  https://lex.bg/en/laws/ldoc/2135767427;
4. Методика за определяне на разходоориентиран размер на таксите по чл. 7а на Закона за ограничаване на административното регулиране и административния контрол върху стопанската дейност и разходването им:  https://lex.bg/bg/laws/ldoc/2135768352;
5. Калкулатор на инфлацията.
Посочете изчерпателен списък на информационните източници, които са послужили за оценка на въздействията на отделните варианти и при избора на вариант за действие: регистри, бази данни, аналитични материали и др.

	12. Име, длъжност, дата и подпис на директора на дирекцията, отговорна за извършването на частичната предварителна оценка на въздействието:

Име и длъжност: Лилия Стоянова – директор на дирекция „Поземлени отношения и комасация“, Министерство на земеделието и храните

